Fra mandag åbner en række institutioner og butikker igen efter at have været lukket. Herunder kan du se en liste over, hvor man igen kan komme ind: I Nordjylland har det siden 1. marts været muligt for efterskoleelever at komme i skole igen, men det udrulles nu i hele landet. Også på højskolerne, kan man fra mandag byde eleverne velkomne. Udvalgsvarebutiker på 5.000 kvadratmeter eller derover har indtil nu skullet reservere 250 kvadratmeter per kunde. Dermed har eksempelvis flere af Bauhaus butikkerne kun måttet lukke 20 kunder ind ad gangen. Det skriver TV2 . Dermed er det altså en væsentlig ændring, der kommer til at ske i de større butikker fra mandag. Den svenske møbelgigant IKEA slår også dørene op igen mandag morgen. Butikkerne er dog så store, at man skal bestille tid for at komme til. Indtil videre kan man bestille tid den første uge. Mens det ser småt ud med ledige tider i Aarhus, Odense og Taastrup er der stadig rigeligt med tider i Aalborg.

Referat:
Højskoler og store butikker kan lukke flere kunder ind. Ikea åbner også igen - dog skal man bestille tid til shopping.